Document ID: 31991R1350

ΚΑΝΟΝΙΣΜΟΣ ( ΕΟΚ ) αριθ . 1350/91 ΤΗΣ ΕΠΙΤΡΟΠΗΣ της 23ης Μαΐου 1991 σχετικά με τα μεταβατικά μέτρα που εφαρμόζονται στις συναλλαγές μεταξύ της Ισπανίας και της Πορτογαλίας στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1 και το άρθρο 257 παράγραφος 1,
Εκτιμώντας :
ότι ο κανονισμός ( ΕΟΚ ) αριθ . 3792/85 του Συμβουλίου ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3296/88 ( 2 ), καθορίζει το καθεστώς που εφαρμόζεται στις συναλλαγές γεωργικών προϊόντων μεταξύ της Ισπανίας και της Πορτογαλίας - ότι, για να λαμβάνει η εφαρμογή του υπόψη με τρόπο ικανοποιητικό την κατάσταση της αγοράς, συμπεριλαμβανομένων των τρεχουσών συναλλαγών, πρέπει να προβλεφθούν μεταβατικές διατάξεις που εφαρμόζονται στις συναλλαγές μεταξύ της Πορτογαλίας και της Ισπανίας κατά το πρώτο έτος του δεύτερου σταδίου της προσχώρησης της Πορτογαλίας -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Μέχρι τις 31 Δεκεμβρίου 1991, οι μηχανισμοί που προβλέπονται στα άρθρα 81 και 249 της πράξης προσχώρησης της Ισπανίας και της Πορτογαλίας εφαρμόζονται με τον ακόλουθο τρόπο στις εισαγωγές αμπελοοινικών προϊόντων μεταξύ της Ισπανίας και της Πορτογαλίας .
1 . Η Ισπανία ανακοινώνει πριν από το τέλος κάθε μηνός στην Επιτροπή και την Πορτογαλία, όσον αφορά τις αποστολές προς τη χώρα αυτή, τις ποσότητες των αμπελοοινικών προϊόντων που απεστάλησαν κατά τη διάρκεια του προηγουμένου μηνός, κατανεμημένες στις κατηγορίες που καθορίζει το παράρτημα Ι του κανονισμού ( ΕΟΚ ) αριθ . 822/87 του Συμβουλίου ( 3 ).
2 . Η Πορτογαλία ανακοινώνει πριν από το τέλος κάθε μηνός στην Επιτροπή και την Ισπανία, όσον αφορά τις αποστολές προς τη χώρα αυτή, τις ποσότητες των αμπελοοινικών προϊόντων που απεστάλησαν κατά τη διάρκεια του προηγουμένου μηνός, κατανεμημένες στις κατηγορίες που καθορίζει το παράρτημα Ι του κανονισμού ( ΕΟΚ ) αριθ . 822/87 . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 23 Μαΐου 1991 .

Labels: 3
18
6